open-index/open-wikipedia-markdown huggingface dataset:
டோன்கெர்வூர்ட்

**டோன்கர்வோர்ட்** லெலிஸ்டாட்டை தளமாகக் கொண்ட டச்சு ஸ்போர்ட்ஸ் கார் உற்பத்தியாளர்.

இந்த நிறுவனம் கையால் கட்டப்பட்ட மற்றும் அல்ட்ரா-லைட் வெயிட் வாகனங்கள் தயாரிப்பதில் மிகவும் பிரபலமானது.

## மேற்கோள்கள்

## வெளி இணைப்புகள்

* Donkervoort Website

பகுப்பு:தானுந்து வணிக நிறுவனங்கள்
ககோலி கோசு தசுதிதார்

**ககோலி கோசு தசுதிதர்** (*Kakoli Ghosh Dastidar*)(பிறப்பு: நவம்பர் 23, 1959) என்பவர் இந்தியாவின் மேற்கு வங்கத்தைச் சேர்ந்த இந்திய மருத்துவர் மற்றும் அரசியல்வாதி ஆவார். இவர் அகில இந்திய திரிணாமுல் காங்கிரசின் மகளிர் பிரிவான *பங்கா ஜனனி பாஹினியின்* தலைவராக உள்ளார். இவர் 15, 16 மற்றும் 17வது மக்களவை உறுப்பினராக இருந்தார். 2014 இந்திய பொதுத் தேர்தல்  மற்றும் 2019-ல் மீண்டும் தேர்ந்தெடுக்கப்பட்டார்.

## இளமை
ககோலி கோசு 23 நவம்பர் 1959-ல் பிறந்தார். இவரது குடும்பம் மேற்கு வங்கம் மற்றும் இந்திய அரசியல் மற்றும் அரசாங்கத்துடன் மூன்று தலைமுறைகளாகத் தொடர்பு கொண்டுள்ளது. இவரது தாய்வழி தாத்தா மேற்கு வங்காளத்தின் அஞ்சல் தலைமை அலுவலராக பணியாற்றினார். இவரது தந்தைவழி மாமா, மறைந்த அருண் மொய்த்ரா, ஒரு சுதந்திரப் போராட்ட வீரர் மற்றும் முன்னாள் பிரதேச காங்கிரசு தலைவர் ஆவார். கோசு தாய்வழி மாமா குருதாஸ் தாஸ்குப்தாவும் இந்திய நாடாளுமன்ற உறுப்பினராக இருந்துள்ளார்.

கோசு தனது தொழில் வாழ்க்கையின் ஆரம்பத்தில், . மொய்த்ரா மேற்கு வங்கத்தின் வடக்கு 24 பர்கானாஸ் மாவட்டத்தில் உள்ள பராசத்தின் டிக்பெரியாவில் தனது குடும்பப் பண்ணையை உருவாக்கினார். பாராளுமன்ற உறுப்பினரான கோசு தனது குடும்பத்தின் பண்ணையில் வளர்ந்தார். இவரின் கணவர் சுதர்சன் கோசு தசுதிதாரும் ஒரு மருத்துவர் மற்றும் அரசியல்வாதி ஆவார். இவர்களுக்கு இரண்டு மகன்கள் உள்ளனர்.

## கல்வி
ககோலி கோசு கொல்கத்தாவில் உள்ள ஆர். ஜி. கர் மருத்துவக் கல்லூரி மற்றும் மருத்துவமனையில் தனது மருத்துவப் பட்டத்தினைப் பெற்றார். இக்கல்லூரி கல்கத்தா பல்கலைக்கழகத்துடன் இணைக்கப்பட்டது. இலண்டன் கிங்ஸ் கல்லூரியில் மகப்பேறியல் மீயொலியியலில் முதுநிலைப் பயிற்சியும் பெற்றார்.

## தொழில்
கோசு இப்போது இந்திய நாடாளுமன்றத்தின் மக்களவையில் உள்துறைக்கான குழுவின் உறுப்பினராக உள்ளார்.

கோசு தசுதிதார் சமூக-அரசியல் சூழலில் வளர்ந்தவர். பொது சேவையின் குடும்ப மரபைக் கொண்டிருப்பதோடு, குடிசையில் வசிக்கும் குடிமக்களுக்குச் சுகாதார சேவை வழங்குவது உட்படத் தனது சமூகத்தின் மக்களுக்குச் சேவை செய்வதில் தனது வாழ்க்கையை அர்ப்பணித்தார். கடத்தப்பட்ட பெண்களின் குழந்தைகளுக்காக தெற்கு 24 பர்கானாஸில் ஒரு பள்ளி மற்றும் மருந்தகத்தைச் செயல்படுத்தவும் கோசு உதவினார். 

2009 மக்களவைத் தேர்தலில், பராசத் (மக்களவைத் தொகுதி) தொகுதியில் 1,22,901 வாக்குகள் வித்தியாசத்தில் கோசு வெற்றி பெற்றார். முன்னதாக இவர் டயமண்ட் ஹார்பர் நாடாளுமன்றத் தொகுதி), அவுரா நாடாளுமன்றத் தொகுதி மற்றும் பாலிகஞ்ச் சட்டமன்றத் தொகுதி ஆகியவற்றிற்கு நடைபெற்ற தேர்தல்களில் தோல்வியடைந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1959 பிறப்புகள்
பகுப்பு:15வது மக்களவை உறுப்பினர்கள்
பகுப்பு:மேற்கு வங்காள அரசியல்வாதிகள்
பகுப்பு:வாழும் மக்கள்
கிருட்டிண குமாரி

**கிருட்டிண குமாரி** (10 பிப்ரவரி 1926  - 3 சூலை 2018) என்பவர் இந்திய அரசியல்வாதி ஆவார். இவர் மார்வார் - ஜோத்பூரின் மகாராணியும் மகாராஜா ஹனுவந்த் சிங்கின் மனைவியும், 1952-1970-ல் இரண்டாம் கஜ் சிங்கின் சிறுபான்மையினரின் போது மார்வார் - ஜோத்பூரின் பெயரிடப்பட்ட ஆட்சியாளராகவும் இருந்தார். இவர் 1971-1977-ல் நாடாளுமன்ற, மக்களவை உறுப்பினராக இருந்தார்.

## வாழ்க்கை
குமாரி 1947-1949-ல் மார்வார் - ஜோத்பூரின் மகாராஜா அனுவந்த் சிங்கின் மனைவியாக இருந்தார்.

1952-ல் இவரின் கணவர் மகாராஜா அனுவந்த் சிங் இறந்த பிறகு, இவர் மகன், மகாராஜா கஜ் சிங் II மற்றும் ஹுகும் சிங்கின் மாற்றாந்தாய் ஆகியோருக்குப் பட்டத்து அரசப் பிரதிநிதியாக இருந்தார்.

குமாரி திராங்கத்ராவின் மாட்சிமைத் தங்கியா மகாராணி கிருஷ்ண குமாரி பா சாகிபா என்றும் அழைக்கப்பட்டார். இவர் ஜோத்பூரில் ஒரு பெண்கள் பள்ளியை (அரசமாதா கிருஷ்ண குமாரி பெண்கள் பொதுப் பள்ளி) நிறுவினார்.

குமாரி 1971ஆம் ஆண்டு மக்களவைத் தேர்தலில் சோத்பூரில் போட்டியிட்டு வெற்றி பெற்றார்.

குமாரி 3 சூலை 2018 அன்று ஜோத்பூரில் 92 வயதில் இறந்தார்.

அயோத்தி பிரசாத் எழுதிய "*தி ராயல் ப்ளூ*" புத்தகம், தங்கத்ரா இளவரசி முதல் மார்வார் (ஜோத்பூர்) மகாராணி வரையிலான இவர்களது வாழ்க்கையின் பெரும்பகுதியைச் சித்தரிக்கிறது.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:5வது மக்களவை உறுப்பினர்கள்
பகுப்பு:2018 இறப்புகள்
பகுப்பு:1926 பிறப்புகள்
நிஷி வாசுதேவா

**நிஷி வாசுதேவா**, (பிறப்பு 30 மார்ச் 1956) இந்தியாவின் தில்லியைச் சேர்ந்த வணிக நிர்வாகியும், இந்திய பொதுத்துறை நிறுவனமான இந்துஸ்தான் பெட்ரோலியம் நிறுவனத்தின் (HPCL)  முன்னாள் தலைவர் மற்றும் முதன்மை நிர்வாக இயக்குநராக, 1 மார்ச் 2014 முதல் 31 மார்ச் 2016 வரை பொறுப்பேற்று வழிநடத்தின பெண் தலைவருமாவார். இந்நிறுவனம் இந்தியஅரசுக்குச் சொந்தமான எண்ணெய் மற்றும் எரிவாயு நிறுவனமாகும். மேலும் இந்திய பொதுத்துறை நிறுவனங்களில் வருவாய் அடிப்படையில் நான்காவது பெரிய நிறுவனமாகும். நவரத்னா பொதுத்துறை நிறுவனத்திற்கு தலைமை தாங்கும் முதல் பெண்மணி என்ற பெருமையையும் இவர் பெற்றுள்ளார்.

## கல்விப்பின்னணி
நிஷி, தனது பள்ளிக்கல்வியை லொரேட்டோ கான்வென்ட் பள்ளி, டெல்லியிலும், தில்லி பல்கலைக்கழகத்துடன் இணைக்கப்பட்ட மகளிர் கல்லூரியான சீமாட்டி சிறீ ராம் கல்லூரியில் இளங்கலை படிப்பில், கௌரவ பொருளாதாரம் சார்ந்து 1972 முதல் 1975 ஆண்டு வரை படித்துள்ளார். மேலும் 1977 ஆம் ஆண்டு கொல்கத்தா இந்திய மேலாண்மை நிறுவனத்தில் முதுகலை வணிக மேலாண்மை பட்டமும் பெற்றுள்ள பட்டதாரியுமாவார்.

## தொழில்
நிஷி, இன்ஜினியர்ஸ் இந்தியா நிறுவனத்தில் தனது தொழில் வாழ்க்கையை தொடங்கியுள்ளார். இந்நிறுவனம் பெட்ரோலிய துறையுடன் சம்பந்தப்பட்டுள்ளது.

1979 ஆம் ஆண்டு முதல் அத்துறையில் இல்ல பல்வேறு நிறுவனங்களில் பணிபுரிந்து, 1994 ஆம் ஆண்டு முதல் 2000 ஆவது ஆண்டு வரை பல்வேறு துறைகளின் தலைமைப் பொறுப்பை ஏற்று திறம்பட நடத்தியுள்ளார், வாடிக்கையாளர் சேவை மற்றும் உற்பத்தி துறை மற்றும் பெருநிறுவன மூலோபாயத்துறை போன்றவைகளில் பொது மேலாளராகவும்,  தகவல் அமைப்பு, எல்பிஜி மற்றும் சந்தைப்படுத்தல் பிரிவுகளில் நிர்வாக இயக்குநராகவும் பணிபுரிந்துள்ளார்.

முதன்மை நிர்வாக இயக்குநராக பதவியேற்பதற்கு முன்பு, சந்தைப்படுத்தல் மற்றும் சந்தைப்படுத்தல் ஒருங்கிணைப்பு பிரிவின்  இயக்குநராகவும் பணிபுரிந்துள்ளார், மொத்தமாக பெட்ரோலியத் துறையில் முப்பது ஆண்டுகளுக்கும் மேலான அனுபவம் கொண்ட இவர், தற்போது, ஹிட்டாச்சி எனர்ஜி இந்தியா லிமிடெட், எல்&டி இன்ஃப்ரா கிரெடிட் லிமிடெட், எச்சிஎல் டெக்னாலஜிஸ் லிமிடெட், எல்&டி ஃபைனான்ஸ் லிமிடெட், எல்&டி இன்ஃப்ராஸ்ட்ரக்சர் ஃபைனான்ஸ் கம்பெனி லிமிடெட், ஏட்ரியா கன்வர்ஜென்ஸ் டெக்னாலஜிஸ் லிமிடெட் ஆகியவற்றின் இயக்குநராக பணிபுரிந்து வருகிறார். மேலும் இத்துறையில் பல்வேறு விருதுகளையும் நிஷி பெற்றுள்ளார்.

## மேற்கோள்கள்


பகுப்பு:Articles with hCards
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:இந்தியப் பெண்கள்
தர்சனா ஜர்தோசு

**தர்சனா ஜர்தோசு** (*Darshana Jardosh*)(பிறப்பு: சனவரி 21, 1961) என்பவர் இந்திய அரசியல்வாதியும், தற்போதைய இந்திய இரயில்வே இணை அமைச்சராகவும் மற்றும் இந்திய ஜவுளி அமைச்சகத்தின் இணை அமைச்சராக உள்ளார். இவர் குசராத்தில் உள்ள சூரத் மக்களவைத் தொகுதியின் உறுப்பினராக உள்ளார். இவர் பாரதிய ஜனதா கட்சியின் உறுப்பினராக உள்ளார். மேலும் இவர் 2009-ல் 15வது மக்களவை உறுப்பினராகவும் தேர்ந்தெடுக்கப்பட்டார். தொடர்ந்து 2014-ல் 16வது மக்களவை மற்றும் 2019-ல் 17வது மக்களவைக்குத் தேர்ந்தெடுக்கப்பட்டார்.

## தொழில்
தர்சனா 2009-ல் நடைபெற்ற 15வது மக்களவை தேர்தலில் மக்களவைக்குத் தேர்ந்தெடுக்கப்பட்டார்.
2009ஆம் ஆண்டில், வைர வர்த்தகத்தை அதிகரிக்கச் சூரத்தில் சூரத்து பன்னாட்டு வானூர்தி நிலையத்தினை அரசாங்கம் அமைக்க வேண்டும் என்று இவர் கோரினார். 2012-ல், காங்கிரசு நாடாளுமன்ற உறுப்பினர் துசார் சௌத்ரி, சூரத்திற்கு வானூர்தி இணைப்புக்கான பெருமையைப் பெற முயன்றதாக இவர் விமர்சித்தார். இவரும் நவசாரி நாடாளுமன்ற உறுப்பினர் சிஆர் பாட்டீலும் பிரச்சாரம் செய்தனர்.

2014 தேர்தலில் சூரத்திலிருந்து மக்களவைக்கு மீண்டும் நாடாளுமன்ற உறுப்பினராகத் தேர்ந்தெடுக்கப்பட்டார். இவர் 5,33,190 வாக்குகள் வித்தியாசத்தில் வெற்றி பெற்றார். இது இந்தியத் தேர்தல் வரலாற்றில் இந்திரா காந்திக்குப் பின் அதிக வாக்குகள் வித்தியாசத்தில் வெற்றி பெற்றவராவார். 2014 இந்தியப் பொதுத் தேர்தலில் 4வது அதிக முன்னிலை பெற்றவர் இவராவார். இத்தேர்தலில் இவர் 76.6% வாக்குகளைப் பெற்று வெற்றி பெற்றார்.

2019 தேர்தலில் சூரத்திலிருந்து மக்களவைக்கு 7,95,651 வாக்குகள் பெற்று மீண்டும் நாடாளுமன்ற உறுப்பினராகத் தேர்ந்தெடுக்கப்பட்டார். 7 சூலை 2021 அன்று , நரேந்திர மோதியின் அமைச்சக விரிவாக்கத்தின் போது,  இந்திய இரயில்வே இணை அமைச்சராக தர்சனா பதவியேற்றார்.

## மேற்கோள்கள்

## வெளி இணைப்புகள்
* இந்திய அரசாங்க போர்ட்டலில் விரிவான சுயவிவரம்
* தர்ஷனா ஜர்தோஷ் ட்விட்டரில்
* Facebook இல் Darshana Jardosh

பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1961 பிறப்புகள்
பகுப்பு:இந்திய அமைச்சர்கள்
முண்தும்

**முண்தும்**  (Mundhum)  என்பது லிம்பு மக்களின் பண்டைய மத நூல் மற்றும் நாட்டுப்புற இலக்கியம் ஆகும்.  இது, *பேலான்* என்றும் அழைக்கப்படுகிறது. இது நேபாளத்தின் பழமையான, பூர்வீக மதமாகும். முண்தும் என்றால் லிம்பு மொழியில் "பெரிய வலிமையின் சக்தி" என்று பொருள் படுகிறது.   இந்தியத் துணைக்கண்டத்தில் வேத நாகரிகத்தின் எழுச்சிக்கு முன்பிருந்து பின்பற்றப்பட்ட *யாக்துங்* (லிம்பு) கலாச்சாரம், பழக்கவழக்கங்கள் மற்றும் மரபுகளின் பல அம்சங்களை முண்தும் உள்ளடக்கியது எனப்படுகிறது.    

முண்தும் 'தூங்காப்' மற்றும் 'பேய்சப்'  என இரண்டு பகுதிகளாக ஒழுங்கமைக்கப்பட்டுள்ளது.   இந்த நூல் மதத்திற்கு அப்பாற்பட்டது எனக் கருதப்படுகிறது.  கலாச்சாரம், சடங்கு மற்றும் சமூக விழுமியங்களுக்கு வழிகாட்டியாக செயல்படுகிறது. இது, பண்டைய லிம்பு மொழியில் எழுதப்பட்டுள்ளது.  பல்வேறு லிம்பு பழங்குடியினரிடையே இவற்றின் பதிப்புகள் வேறுபடுகின்றன, ஒவ்வொரு பழங்குடியினரின் தனித்துவமான கலாச்சாரமாகவும் மற்ற பழங்குடியினர் மற்றும் மக்களுடன் தொடர்புடைய அவர்களின் சமூக அடையாளத்தையும் ஒற்றுமையையும் இந்த நூல் உருவாக்குகிறது. 

## தூங்காப் முண்தும்
தூங்காப் முண்தும் என்பது, வழிவழியாக  சேகரிக்கப்பட்டு, பாதுகாக்கப்பட்டு, எழுத்துக் கலை அறிமுகப்படுத்தப்படும் வரை வாய்மொழி மற்றும் நாட்டுப்புறக் கதைகள் மூலம் அனுப்பப்பட்டது.  இது *சம்பாஸ்*, சமயக் கவிஞர்கள் மற்றும் பட்டிமன்றம் ஆகியோரால் பாடல் வடிவில் இயற்றப்பட்டு வாசிக்கப்பட்ட காவியம் ஆகும். தொடக்கத்தில் கிராத சமூக புரோகிதர்கள் சம்பாஸ் என்று அழைக்கப்பட்டனர், அங்கு *சாம்* என்றால் பாடல் மற்றும் *பா* என்றால்  அறிந்தவர் (ஆண்) என்று பொருள் படும்.

## பேய்சப் முண்தும்
பேய்சப் முண்தும் என்பது மதத்தைப் பற்றி எழுதப்பட்ட புத்தகம் ஆகும். இது நான்கு பகுதிகளாக பிரிக்கப்பட்டுள்ளது.  அவை, சோக்சோக் முண்தும், யேஹாங் முண்தும், சம்ஜிக் முண்தும் மற்றும் சாப் முண்தும் ஆகும்.  இதில்,  பிரபஞ்சத்தின் உருவாக்கம், மனிதகுலத்தின் ஆரம்பம், பாவத்தின் காரணம் மற்றும் விளைவு, பொறாமை, பொறாமை மற்றும் கோபம் போன்ற தீய ஆவிகளின் உருவாக்கம் மற்றும் குழந்தை பருவத்தில் மரணத்தின் காரணம் மற்றும் விளைவு போன்ற கருத்துகளை விளக்கும்  சோக்சோக் முண்தும் கதைகளைக் கொண்டுள்ளது. 

## சான்றுகள்

பகுப்பு:நேபாள மொழிகள்
பகுப்பு:நேபாள பண்பாடு
பிரியா பால்

**பிரியா பால்** (பிறப்பு 1967), இந்தியாவின் கொல்கத்தாவைச் சேர்ந்த தொழிலதிபரும், இந்தியாவின் ஐந்து நட்சத்திர தரம் கொண்ட விருந்தோம்பல் மற்றும் சுற்றுலா நிறுவனமான பார்க் விடுதிகள் மற்றும் பல்வேறு துணை நிறுவனங்களைக்கொண்ட அபீஜய் சுரேந்திரா குழுமத்தின் தலைவருமான சிறந்த பெண் வணிக நிர்வாகியாவார்.

## கல்வி
பிரியா பால்,  30 ஏப்ரல் 1966 அன்று அபீஜய் சுரேந்திரா குழுமத்தின் தலைவரான *சுரேந்திர பாலி*ன் மகளாகப் பிறந்தவர். பள்ளிக்கல்வியை இந்தியாவில் முடித்துள்ள இவர், மேலாண்மை மற்றும் முதுகலை படிப்புகளை மாசச்சூசெட்சில்  உள்ள வெல்லஸ்லி கல்லூரி, ஹார்வர்ட் வணிக பயிற்சி பள்ளி மற்றும் ஐரோப்பிய வணிக நிர்வாக கல்வி நிறுவனம் (INSEAD) ஆகியவற்றில் பயின்றுள்ளார்.

## குடும்ப வணிகம்
1988 ஆம் ஆண்டில், அவர் பார்க் விடுதி, புது தில்லியின் சந்தைப்படுத்தல் மேலாளராக தனது தொழில் வாழ்க்கையை ஆரம்பித்துள்ளார். தொடர்ந்து அதன் பொது மேலாளராக நியமிக்கப்பட்டுள்ளார். பின்னர் அபீஜய் சுரேந்திரா குழுமத்தின் இயக்குனராகவும் நியமிக்கப்பட்டுள்ளார். 1990 ஆம் ஆண்டில் அவரது தந்தையின் மரணத்திற்குப் பிறகு, அபீஜய் சுரேந்திர பார்க் ஹோட்டல்களின் தலைவராகவும் நியமிக்கப்பட்டுள்ளார்.

பிரியா பாலின் குடும்பமே எஃகு வர்த்தகம், உற்பத்தி மற்றும் விற்பனை என வணிகம் சார்ந்ததாகும். கப்பல் வணிகமும் கூட செய்துள்ளனர். இவரின் தந்தை சுர்ரேந்திர பால்,  விருந்தோம்பல், தேநீர், சொத்து நிர்வாகம், நிதி, தளவாடங்கள் போன்ற துறைகளிலும் வணிகத்தில் ஈடுபட்டுள்ளார், இத்தகைய வணிக பின்னணியைக் கொண்டுள்ள இவர், 2004 ஆம் ஆண்டில் ***சேது வைத்தியநாதன்*** என்ற தொழிலதிபரை மணந்துள்ளார்.

## விருதுகள்

* இந்திய ஹோட்டல்கள் மற்றும் உணவகங்களின் கூட்டமைப்பு அந்த ஆண்டின் சிறந்த இளம் தொழில்முனைவோர் என்ற விருதை வழங்கியுள்ளது. (1999–2000) 
* தி எகனாமிக் டைம்ஸ் பத்திரிகையால் ஆண்டின் சிறந்த தொழிலதிபர் விருதுக்கு  (2002-2003) பரிந்துரைக்கப்பட்டுள்ளார்.
* ஃபோர்ப்ஸ் 2006 ஆம் ஆண்டில் இணையதள பத்திரிகையில் இந்தியாவின் முதல் நூறு சக்திவாய்ந்த வணிகப் பெண்கள் பட்டியலில் சேர்த்துள்ளது
* 2008 ஆம் ஆண்டில், வணிகப் பிரிவில் ஜீ அஸ்தித்வா என்ற விருதைப் பெற்றுள்ளார்.
* பார்ச்சூன் இதழ் 2011 ஆம் ஆண்டில் இந்தியாவின் முதல் ஐம்பது சக்திவாய்ந்த தொழிலதிபர்களின் பட்டியலில் அவரை சேர்த்துள்ளது.
* 2011 ஆம் ஆண்டில் இந்திய ஹோட்டல்கள் மற்றும் உணவகங்களின் கூட்டமைப்பு இந்தியாவிடமிருந்து "புகழாளர்கள் (ஹால் ஆஃப் ஃபேம்)" விருதைப் பெற்றுள்ளார்.
* ஜனவரி 2012 குடியரசு தினத்தை முன்னிட்டு இந்திய அரசால் இந்தியாவின் மிக உயர்ந்த குடிமக்கள் விருதுகளில் ஒன்றான பத்மஸ்ரீ வழங்கப்பட்டுள்ளது.
* உலக சுற்றுலா மற்றும் சுற்றுலா கூட்டமைப்பு - இந்தியா முன்முயற்சியின் நிறுவன உறுப்பினராக இருந்துள்ளார் மேலும் 2013 ஆம் ஆண்டு அதன் தலைவராகவும் இருந்துள்ளார்.
* இந்தியாவிற்கும் பிரான்சிற்கும் இடையிலான வணிகத் தொடர்புகளை வலுப்படுத்துவதில் அவரின் குறிப்பிடத்தகக பங்களிப்பிற்காக 2014 இல் தேசத்தின் தகுதி வாய்ந்த உறுப்பினர் என்ற முத்திரை அவருக்கு வழங்கப்பட்டுள்ளது.
* தெற்காசிய மகளிர் நிதியத்தின் தலைவராக இருந்து வருகிறார்.
* ஹார்வர்ட் பிசினஸ் ஸ்கூல் நிறுவனததின் இந்தியா ஆலோசனைக்குழு உறுப்பினராக உள்ளார் .
* இந்திய விடுதி உரிமையாளர் சங்கத்தின் நிர்வாகக் குழு உறுப்பினர் மற்றும் முன்னாள் தலைவராகப் பணியாற்றியுள்ளார்   

## மேற்கோள்கள்


பகுப்பு:Articles with hCards
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:இந்தியப் பெண்கள்
பகுப்பு:இந்தியப் பெண் தொழிலதிபர்கள்
ஜசுகவுர் மீனா

**ஜசசுகவுர் மீனா** (*Jaskaur Meena*)(பிறப்பு 3 மே 1947) என்பவர் இந்திய அரசியல்வாதியும், இந்திய அரசாங்கத்தின் முன்னாள் மத்திய அமைச்சரும் மற்றும் பாரதிய ஜனதா கட்சியின் தலைவர்களுள் ஒருவரும் ஆவார். இவர் தேசிய அளவில் கட்சியின் பட்டியல் சாதியினர் பழங்குடியினர் பிரிவின்  தலைவராகவும் இருந்தார்.

## ஆரம்ப கால வாழ்க்கை
மீனா 1947-ல் பஞ்சாபின் சங்கரூரில் பிறந்தார். ஆனால் அவரது இளம் வயதிலேயே இவரது குடும்பம் இராசத்தானுக்கு குடிபெயர்ந்தது. இராசத்தான் பல்கலைக்கழகத்தில் இளம் கல்வியியல் மற்றும் முதுகலைப் பட்டம் பெற்றார். இவர் தனது சமூகத்தின் முதல் பெண் எழுத்தறிவு கொண்ட அரசியல் தலைவர் என்று அறியப்படுகிறார். மீனா இராசத்தான் அரசின் பெண்கள் மற்றும் குழந்தைகள் மேம்பாட்டுத் துறையில் ஆசிரியராகவும் கல்வி நிர்வாகியாகவும் பணியாற்றினார். இவர் இராசத்தானில் உள்ள மீனா சமூகத்தைச் சேர்ந்தவர்.

## வகித்த பதவிகள்

* 1999: சவாய் மாதோபூர் தொகுதியிலிருந்து 13வது மக்களவை உறுப்பினர்
* 2003–2004: மத்திய மாநில அமைச்சர், மனிதவள மேம்பாட்டு அமைச்சகம்
* 2019: தௌசா தொகுதி நாடாளுமன்ற உறுப்பினர்.
* 2021: இராசத்தான் பாஜகவின் தேசிய செயற்குழு உறுப்பினர்
* 2019: இந்திய இரயில்வேக்கான நிலைக்குழு உறுப்பினர்.

## சமூக செயல்பாடு
மீனா 1993ஆம் ஆண்டு சவாய் மாதோபூர் மாவட்டத்தில் உள்ள மைன்புரா கிராமத்தில் கிராமப்புற பெண்கள் பல்கலைக்கழகம் நிறுவினார். இப்பல்கலைக்கழகம் 1 முதல் 12 ஆம் வகுப்பு வரை உள்ள பெண்களுக்கு கல்வி வழங்குகிறது. இது 4,000 குடும்பங்களின் தீவிர பங்கேற்புடன் கட்டப்பட்டது.

## புத்தகங்கள் வெளியீடு

* *இன்ஹென் பி ஜானியே* - தேசிய அடையாளங்கள் மற்றும் சின்னங்களின் விரிவான விளக்கத்தைக் கொண்டுள்ளது
* *சமய் கி ரெட்* - கவிதைகளின் தொகுப்பு
* *கீத் சங்க்ரா* - இராசத்தானின் நாட்டுப்புற பாடல்களின் தொகுப்பு
* *மஹிலா கே பாததே சரண்*

## வெளி இணைப்புகள்

* இந்திய நாடாளுமன்றத்தின் வாழ்க்கை வரலாற்று தரவு

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:1947 பிறப்புகள்
பகுப்பு:வாழும் மக்கள்
கேசர்பாய் சீர்சாகர்

**கேசர்பாய் சீர்சாகர்** (*Kesharbai Kshirsagar*)(1930-2006) என்பவர் இந்திய அரசியல்வாதியும்  மூன்று முறை மக்களவை உறுப்பினராக இருந்தவரும் ஆவார்.

## ஆரம்ப கால வாழ்க்கை
கேசர்பாய் புனே மாவட்டத்தில் உள்ள நிம்கான் மலுங்கி கிராமத்தில் 29 மார்ச் 1930-ல் பிறந்தார் 

## தொழில்
சமூகப் பணிகளுக்காக அறியப்பட்ட கேசர்பாய் 1962-ல் ராஜூரி கிராமத்தின் (பீடு) சர்பஞ்சாகவும், 1967-ல் ஊராட்சி மன்றத் தலைவராகவும் தேர்ந்தெடுக்கப்பட்டார். இவர் 1972-ல் மகாராட்டிர சட்டமன்றத்தில் இந்தியத் தேசிய காங்கிரசு  அரசியல்வாதியாக சௌசலா தொகுதியின் சட்டமன்ற உறுப்பினராகப் பணியாற்றினார்.

1980ஆம் ஆண்டு நடைபெற்ற இந்திய பொதுத் தேர்தலின் போது பீடு மக்களவைத் தொகுதியிலிருந்து சசிர்சாகரை தனது அதிகாரப்பூர்வ வேட்பாளராக்கியது இந்தியத் தேசிய காங்கிரசு. இவர் 67,503 வாக்குகள் வித்தியாசத்தில் தனது நெருங்கிய போட்டியாளரைத் தோற்கடித்து, 7வது மக்களவை உறுப்பினரானார் (1980-84). இவர் 1984 மற்றும் 1991 ஆண்டுகளில் மீண்டும் மக்களவை உறுப்பினராகத் தேர்ந்தெடுக்கப்பட்டார். இவர் நாடாளுமன்ற உறுப்பினராக அலுவல் மொழிகள் உட்பட பல்வேறு நாடாளுமன்றக் குழுக்களில் பணியாற்றினார். பின்னர் சீர்சாகர் தேசியவாத காங்கிரசு கட்சியில்  சேர்ந்தார்.

## தனிப்பட்ட வாழ்க்கை
சீர்சாகர் தனது 15 வயதில், கேஷர்பாய் சோனாஜிராவ் சீர்சாகரை மணந்தார். இவர்களுக்கு 8 குழந்தைகள் இருந்தனர். இவர்களது மகன்களில் ஒருவரான ஜெய்தத் சீர்சாகர் ஆவார். இவர் அன்புடன் கேசர்காகு என்று அழைக்கப்பட்டார். சீர்சாகர் 2006-ல் உடல்நலக் குறைவு காரணமாக மருத்துவ மனை ஒன்றில் காலமானார்.

## மேற்கோள்கள்


பகுப்பு:10வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:2006 இறப்புகள்
பகுப்பு:1930 பிறப்புகள்
மேகனா போர்திகர்

**மேகனா தீபக் சாகோர் (போர்டிகர்)**(*Meghana Bordikar*) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார்.

## அரசியல் வாழ்க்கை
மேக்னா போர்டிகர் பர்பானியில் உள்ள ஜிந்தூர் சட்டமன்றத் தொகுதியிலிருந்து மகாராட்டிர சட்டமன்றத்திற்கு முதல் முறையாக உறுப்பினராகத் தேர்ந்தெடுக்கப்பட்டார். இங்கு இவர் தேசியவாத காங்கிரசு கட்சியின் விஜய் மாணிக்ராவ் பாமாலேவை எதிர்த்து 3717 வாக்குகள் வித்தியாசத்தில் வெற்றி பெற்றார்.

## வகித்தப் பதவிகள்
* ஜிந்தூரிலிருந்து மகாராட்டிரா சட்டமன்ற உறுப்பினர் .
* பதவிக்காலம்:2019–.

## மேற்கோள்கள்

பகுப்பு:1980 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர சட்டமன்ற பெண் உறுப்பினர்கள்
அன்னி சேகர்

**அன்னி சேகர்** (*Annie Shekhar*)(பிறப்பு: 1938 - இறப்பு: 2 அக்டோபர் 2022) என்பவர் இந்தியத் தேசிய காங்கிரசின் மூத்த உறுப்பினராக இருந்த இந்திய அரசியல்வாதி ஆவார்.

## தொழில்
அன்னி சேகர் முதலில் கொலாபா மகளிர் காங்கிரசின் தலைவராகவும் பின்னர் எம். ஆர். சி. சி.யின் பொதுச் செயலாளராகவும் தேர்ந்தெடுக்கப்பட்டார்.  இவர் பெருநகர மும்பை மாநகராட்சியில் இரண்டு முறை உறுப்பினராக இருந்தார். பின்னர் கொலாபா சட்டமன்ற உறுப்பினராக மகாராட்டிர சட்டமன்றத்தில் இரண்டு முறை உறுப்பினராக இருந்தார். 2006-09 வரை, இவர் மாநில அமைச்சர் பதவியுடன் குழந்தைகள் உதவி சங்கத்தின் தலைவராகப் பணியாற்றினார்.

## வகித்த பதவிகள்
மகாராட்டிர சட்டமன்ற உறுப்பினர்

* 2004 முதல் 2009 வரை
* 2009 முதல் 2014 வரை

## இறப்பு
அன்னி சேகர் 2 அக்டோபர் 2022 அன்று தனது 84 வயதில் இறந்தார்.

## மேற்கோள்கள்

பகுப்பு:2022 இறப்புகள்
பகுப்பு:மகாராட்டிர சட்டமன்ற பெண் உறுப்பினர்கள்
இரசியா சுல்தானா

**இரசியா சுல்தானா** (*Razia Sultana*) என்பவர் இந்திய அரசியல்வாதி மற்றும் பஞ்சாப் அரசாங்கத்தின் அமைச்சராக உள்ளார். இவர் பஞ்சாப் சட்டமன்றத்தில் மலேர்கோட்லாவை பிரதிநிதித்துவப்படுத்துகிறார். பஞ்சாப் சட்டமன்றத்தில் சுல்தான மட்டுமே முஸ்லிம் உறுப்பினராக உள்ளார். பஞ்சாப் சட்டசபைக்கு 2002, 2007 மற்றும் 2017 என மூன்று முறை நடைபெற்ற தேர்தல்களில் தேர்ந்தெடுக்கப்பட்டுள்ளார்.

## தனிப்பட்ட வாழ்க்கை
சுல்தானா மலேர்கோட்லாவில் நடுத்தர குஜ்ஜர் முஸ்லிம் குடும்பத்தில் பிறந்தார். இவர் பஞ்சாப் மாநில முன்னாள் காவல்துறையின் தலைமை இயக்குநர் இந்தியக் காவல் பணி அதிகாரி முகமது முஸ்தபாவை மணந்தார். இத்தம்பதிக்கு இரண்டு குழந்தைகள் உள்ளனர்.

## அரசியல் வாழ்க்கை
2000ஆம் ஆண்டின் தொடக்கத்தில், சுல்தானா பஞ்சாபில் தீவிர அரசியலில் சேர்ந்தார். இவர் 2002-ல் இந்தியத் தேசிய காங்கிரசு சார்பில் பஞ்சாப் சட்டமன்றத் தேர்தலில் மலேர்கோட்லாவிலில் போட்டியிட்டு வெற்றி பெற்றார். சுல்தானா 2007-ல் இரண்டாவது முறையாக மீண்டும் மாநில சட்டமன்றத்திற்குத் தேர்ந்தெடுக்கப்பட்டார். 2012 பஞ்சாப் சட்டப் பேரவைத் தேர்தலில், இவர் எப். நெசரா கட்டூனிடம் (ஃபர்சானா ஆலம்) தோற்றார். சுல்தானா 2017 பஞ்சாப் சட்டப் பேரவைத் தேர்தலில் ஆம் ஆத்மி கட்சியைச் சேர்ந்த தனது சொந்த சகோதரர் முகம்மது அர்சத்தைத் தோற்கடித்து மீண்டும் சட்டமன்றத்தில் இடம் பெற்றார். சுல்தானா இந்தியத் தேசிய காங்கிரசு அரசின் அமைச்சரானார்.

சுல்தானா 28 செப்டம்பர் 2021 அன்று நவ்ஜோத் சிங் சித்துடன் இணைந்து பஞ்சாப் அரசாங்கத்தில் தனது அமைச்சர் பதவியிலிருந்து விலகினார்.

## மேற்கோள்கள்

## வெளி இணைப்புகள்

* "பஞ்சாப் வக்ஃப் வாரிய வழக்கில் விசாரணை செப்டம்பர் 28க்கு ஒத்திவைக்கப்பட்டது" - ''ஒன் இந்தியா''
* ''இஸ்லாமிய குரல்''
* ''தி ட்ரிப்யூன்'', சண்டிகர் 
* ''தி ட்ரிப்யூன்'', சண்டிகர் 

பகுப்பு:1966 பிறப்புகள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:வாழும் மக்கள்
ஜாகிர் கவுர்

**பீபி ஜாகிர் கவுர்** (*Jagir Kaur*) என்பவர் சிரோமணி குருத்வாரா பிரபந்த செயற்குழுவின் தலைவராக இருந்தவர் ஆவார். சிரோமணி குருத்வாரா பிரபந்த செயற்குழுவின் தலைவராகத் தேர்ந்தெடுக்கப்பட்ட முதல் பெண்மணி இவர் ஆவார். இவர் இப்பதவிக்கு மூன்று முறை தேர்ந்தெடுக்கப்பட்டுள்ளார்.

திருமதி கவுரின் பெயரை மூத்த சிரோமணி அகாலி தள தலைவர் சுக்தேவ் சிங் பௌர் முன்மொழிந்தார். மற்றொரு சிரோமணி குருத்வாரா பிரபந்த செயற்குழு உறுப்பினரான ஹர்ஸ்விந்தர் சிங் வழிமொழிந்தார். இவரை எதிர்த்து யாரும் போட்டியிடவில்லை. மார்ச் 1999 முதல் நவம்பர் 2000 வரை இப்பதவியில் கவுர் இருந்தார். கவுர் தனது மகள் கொலையில் ஈடுபட்டதான குற்றச்சாட்டுகளுக்கு மத்தியில் பதவி விலகினார். பின்னர் அனைத்து குற்றச்சாட்டுகளிலிருந்தும் கவுர் விடுவிக்கப்பட்டார்.

26 முறை பதவி வகித்த அகாலி தலைவர் குர்சரண் சிங் தோஹ்ராவின் மறைவுக்குப் பிறகு தலைமைப் பதவி காலியானது. தோஹ்ரா மார்ச் 2004-ல் சிறிது காலம் நோய்வாய்ப்பட்டபின் இறந்தார்.

## அரசியல்
ஜாகிர் கவுர் பஞ்சாபில் வலுவான ஆதரவாளர்களைக் கொண்ட சீக்கிய அரசியல் கட்சியான சிரோமணி அகாலி தளத்தின் தீவிர உறுப்பினர் ஆவார். இவர் 1995-ல் இக்கட்சியில் சேர்ந்தார். இதன் பின்னர் கட்சியின் செயற்குழு உறுப்பினராக நியமிக்கப்பட்டார். 1997-ல், இவர் கபுர்தலா மாவட்டத்தில் உள்ள போலாத் தொகுதியிலிருந்து தேர்ந்தெடுக்கப்பட்டார். பிரகாஷ் சிங் பாதல் அமைச்சரவையில் சமூக நலன், பெண்கள் மற்றும் குழந்தைகள் நலன் மேம்பாடு ஆகிய துறைகளுடன் சுற்றுலா மற்றும் கலாச்சார விவகார அமைச்சராகவும் நியமிக்கப்பட்டார். இவர் சிரோமணி குருத்வாரா பிரபந்த செயற்குழுவின் தலைவராக நியமிக்கப்பட்டபோது அமைச்சர் பதவியிலிருந்து விலகினார். கணிதத்தில் ஆசிரியராக இருந்து சிரோமணி குருத்வாரா பிரபந்த செயற்குழுவின் தலைவர் பதவிக்கு உயர்ந்தார்.

## மகளின் மரணம்
ஜாகிர் கவுரின் மகள் அர்பிரீத் கவுர் 20 ஏப்ரல் 2000 அன்று மர்மமான சூழ்நிலையில் இறந்து கிடந்தார். மத்திய புலனாய்வுப் பிரிவு இந்த வழக்கை விசாரித்தது. ஜாகிர் கவுர் தனது மகள் ஓடிப்போனதற்குப் பதிலளிக்கும் வகையில் உத்தரவிடப்பட்ட ஒரு ஆணவக் கொலை என்று பரவலாகக் கருதப்பட்டது. ஜாகிர் கவுருக்கு இறுதியில் 5 ஆண்டுகள் கடுங்காவல் சிறைத்தண்டனை விதிக்கப்பட்டது. 2017ஆம் ஆண்டில், பஞ்சாபில் சட்டமன்றத் தேர்தலில் போட்டியிடும் வகையில் தனது தண்டனையை நிறுத்திவைக்குமாறு பீபி ஜாகிர் கவுரின் வேண்டுகோளை உச்ச நீதிமன்றம் நிராகரித்தது. பின்னர் 4 திசம்பர் 2018 அன்று நீதிமன்றம் கவுரை அனைத்து குற்றச்சாட்டுகளிலிருந்தும் விடுவித்தது.

## மேற்கோள்கள்

## வெளி இணைப்புகள்

* 2012 பொதுத் தேர்தல் குறித்த புள்ளி விவர அறிக்கை, பஞ்சாப் சட்டப் பேரவைக்கு
* பீபி ஜாகிர் கவுர் அதிகாரப்பூர்வ இணையதளம் 

பகுப்பு:1954 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பஞ்சாப் சட்டமன்ற பெண் உறுப்பினர்கள்
பிரநிதி சிண்டே

**பிரநிதி சுசில்குமார் சிண்டே** (*Praniti Shinde*) என்பவர் இந்தியாவின் மகாராட்டிராவைச் சேர்ந்த அரசியல்வாதி ஆவார். இவர் இந்தியத் தேசிய காங்கிரசின் உறுப்பினராகவும் மூன்று முறை மகாராட்டிர சட்டமன்ற உறுப்பினராகவும் உள்ளார். இவர் சோலாப்பூர் நகர மத்திய தொகுதியிலிருந்து மத்தியப் பிரதேச சட்டசபைக்கு உறுப்பினராகத் தேர்ந்தெடுக்கப்பட்டார். இவர் 2021 முதல் மகாராட்டிர பிரதேச காங்கிரசு குழுவின் செயல் தலைவராகவும் உள்ளார். சட்டமன்றத் தேர்தல்களுக்கான கேரளப் பிரதேச காங்கிரசு குழுவின் தேர்வுக் குழுவின் உறுப்பினராகவும் இருந்தார்.

## ஆரம்ப வாழ்க்கை மற்றும் தொழில்
பிரநிதி சிண்டே 9 திசம்பர் 1980-ல் உஜ்வாலா சிண்டே மற்றும் சுசில்குமார் சிண்டே, முன்னாள் உள்துறை அமைச்சகம் (இந்தியா) ஆகியோருக்கு மகளாகப் பிறந்தார். மும்பை தூய சவேரியார் கல்லூரியில் பட்டப்படிப்பை முடித்தார். பிரநிதி சிண்டே ஒரு சமூக சேவகர், ஜெய்ஜூய் என்ற தன்னார்வ தொண்டு நிறுவனம் மூலம் மக்களுக்கு உதவி வருகிறார்.

## மேற்கோள்கள்


## வெளி இணைப்புகள்

* ட்விட்டரில் ப்ரணிதி ஷிண்டே @ShindePraniti
* Instagram @pranitisshinde இல் பிரணிதி ஷிண்டே

பகுப்பு:1980 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:மகாராட்டிர சட்டமன்ற பெண் உறுப்பினர்கள்
அரபாவி சட்டமன்றத் தொகுதி

**அரபாவி சட்டமன்றத் தொகுதி** (*Arabhavi Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. பெலகாவி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 8 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெளகாவி மாவட்டம்
கங்மிலா சைசா

**கங்மிலா சைசா** (*Hangmila Shaiza*)(19 செப்டம்பர் 1920 - 3 ஆகத்து 1997) என்பவர் இந்திய அரசியல்வாதியும் மணிப்பூர் சட்டமன்றத்திற்கு தேர்ந்தெடுக்கப்பட்ட முதல் பெண் சட்டமன்ற உறுப்பினரும் ஆவார். இவர் 1990 முதல் 1991 வரை உக்ருல் சட்டமன்றத் தொகுதியின் உறுப்பினராக இருந்தார்.

1984-ல் மணிப்பூரின் முதலமைச்சராக இருந்த இவரின் கணவர் யாங்மாசோ சைசா படுகொலை செய்யப்பட்ட பின்னர் சைசா அரசியலில் ஈடுபட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1997 இறப்புகள்
பகுப்பு:1920 பிறப்புகள்
கல்லனா

**கல்லனா** (*Kallana*) தென்னிந்தியாவில் காணப்படுவதாகக் கூறப்படும் குள்ள யானை இனத்தைச் சேர்ந்ததாகக் சந்தேகிக்கப்படுகிறது. காணிக்காரர் எனப்படும் பழங்குடிகள் இந்திய நாட்டின் கேரள மாநிலத்தில் மேற்குத் தொடர்ச்சி மலையில் பொழில் எனப்படும் மழைக்காடுகளில் வசிக்கும் பேப்பரா காட்டுயிர் உய்விடம் யானைகளில் இரண்டு தனித்துவமான வகைகள் இருப்பதாகக் கூறுகின்றனர். முதல் வகை வன வரம்பு பொதுவாக இந்திய யானையான (*எலிபாஸ் மாக்சிமஸ் இண்டிகஸ்*). இரண்டாவது வகை  *கல்லானா* என்று அழைக்கும் குள்ள வகை ஆகும்.  "கல்லனா" என்ற பெயர் "கல்லு" என்ற வார்த்தைகளிலிருந்து வந்தது. அதாவது கற்கள் அல்லது கற்பாறைகள் மற்றும் "ஆனா", எனப்படும் யானை. பழங்குடியினர் இந்த உயிரினங்களுக்கு இந்த பெயரைக் கொடுத்தனர். ஏனென்றால் நிலப்பரப்பு பாறைகள் நிறைந்த உயரமான இடங்களில் சிறிய யானையை அவர்கள் அடிக்கடி பார்க்கிறார்கள். சில பழங்குடியினர் மென்மையான உயிரினங்களை *தும்பினா* (*தும்பி* என்றால் *[[தட்டாரப்பூச்சி]]*) என்று அழைக்கிறார்கள். ஏனெனில் அவை மரங்கள் மற்றும் பாறைகள் இடையூறு ஏற்படும் போது அவை வேகமாக ஓடுகின்றன.

## நடத்தை மற்றும் உணவுமுறை

கனி பழங்குடியினரின் கூற்றுப்படி, பிக்மி யானைகள் புல், மூங்கில் இலைகள், கிழங்குகள் மற்றும் மரப்பட்டை உடைய சிறிய மரங்களை உண்கின்றன. எல்லா யானைகளைப் போலவே, அவை ஆறுகளில் குளிப்பதில் மகிழ்கின்றன. மேலும் அவைகளும் தூசி குளியல்களைக் கொண்டுள்ளன. இருப்பினும், பெரிய யானைகளைப் போல் அல்லாமல், அவை செங்குத்தான, பாறை சாய்வுகளில் பேச்சுவார்த்தை நடத்த முடியும்.

## ஒரு தனித்துவமான இனமாக இருப்பதைப் பார்த்தல் மற்றும் கூற்றுகள்

இந்தியாவில் பிக்மி வகை யானைகள் இருப்பது அறிவியல் ரீதியாக இன்னும் கண்டறியப்படவில்லை. கனி பழங்குடியினரின் கூற்றுகள் நம்பப்பட்டால், அவர்கள் விவரிக்கும் "கல்லானா" ஒரு வித்தியாசமான (அதாவது பிக்மி) யானை வகை என்று நம்புவதற்கு ஏராளமான காரணங்கள் உள்ளன. ஏனெனில் அது அதிகபட்சமாக 5 அடி (1.5 மீட்டர்) உயரம் வரை வளரும் என்று கூறப்படுகிறது. அவை மிகவும் பொதுவான இந்திய யானைகளுடன் கலப்பதில்ல. அவற்றைத் தவிர்க்க சிரத்தை எடுத்துக் கொள்கின்றன. மற்ற எல்லா அம்சங்களிலும், அவை இந்திய யானைகள் போலத்தான் இருக்கும்.

இந்த மழுப்பலான யானையைத் தேடிய கேரளாவைச் சேர்ந்த வனவிலங்கு புகைப்படக் கலைஞரான சாலி பலோட் மற்றும் கேரளாவின் கனி பழங்குடியினத்தைச் சேர்ந்த மல்லன் கனி ஆகியோர் அத்தகைய ஒரு குள்ள யானையை புகைப்படம் எடுக்க முடிந்தது. மேலும் ஒரு கூட்டத்தைப் பார்த்ததாகக் கூட கூறுகின்றனர். 17 மார்ச் 2010 அன்று, அதே மல்லன் கனி புகைப்படக் கலைஞர் பென்னி அஜந்தாவை ஒரு கல்லணைக்கு அழைத்துச் சென்று அவர் படங்களை எடுத்தார். இது குறித்து மலையாள நாளிதழில் மலையாள மனோரமா படத்துடன் செய்தி வெளியானது. ஆனால் அது ஒரு தனி இனமா என்று ஒருவரைப் பிடித்து சோதிக்க வேண்டும். 

கேரள வனத்துறை சமீபத்தில் செப்டம்பர் 2021 அன்று பிக்மி யானைகளைத் தேடுவதற்காக அகசுதியவனம், நெய்யாறு காட்டுயிர் உய்விடம் மற்றும் பேப்பரா காட்டுயிர் உய்விடம் உள்ளிட்ட தேடுதல் குழுக்கள் நியமிக்கப்பட்டன.

## வீடியோ காட்சிகள்
சாலி பாலோட் மற்றும் டாக்டர் கமருத்தீன் இது ஒரு புதிய இனமா என்பதை உறுதிப்படுத்த ஊடகங்கள் மற்றும் அரசு அதிகாரிகளின் கவனத்தை ஈர்த்தனர்.  வல்லுனர்களின் சில விமர்சனங்கள் என்னவென்றால், எல்லாப் பார்வைகளும் தனித்த விலங்குகளாக இருந்தன. இது ஒரு தனி இனத்தை விட மரபணு மாறுபாட்டின் அறிகுறியாக இருக்கலாம். 2013 ஆம் ஆண்டில், தென்னிலங்கையில் உள்ள உடவலவே தேசியப் பூங்காவில் *எலிபாசு மாக்சிமசு* இனத்தைச் சேர்ந்த ஒரு குள்ள நபர் காணப்பட்டு அறிவியல் பூர்வமாக ஆவணப்படுத்தப்பட்டது.

## மேற்கோள்கள்

பகுப்பு:இந்தியாவில் யானைகள்
அந்தரா கக்

**அந்தரா கக்**,  இந்தியாவின் மும்பையைச் சேர்ந்த  திரைப்பட இயக்குநரும், திரைப்படத் தயாரிப்பாளரும், ஆவணத் திரைப்பட இயக்குனருமாவார். இந்திய கலாச்சாரம் மற்றும் முக்கிய ஆளுமைகளைக் குறித்து படம் இயக்கியுள்ள இவர், சித்தார்த் கக் ( சுரபி என்ற தொலைக்காட்சித் தொடருக்காக அறியப்பட்டவர்) மற்றும் அவரது மனைவி கீதா சித்தார்த்தின் மகளாவார். அந்தரா, *நடனத்தில் ஒரு வாழ்க்கை - தக்சா சேத்* என்ற தனது முதல் முயற்சியிலேயே  இந்திய ஆவணப்பட தயாரிப்பாளர்கள் சங்கம் வழங்கும் விருதினை வென்றுள்ளார்.

## ஆரம்ப வாழ்க்கை மற்றும் பின்னணி
திரைப்பட இயக்குநர் மற்றும் தயாரிப்பாளர்கள் குடும்பப் பின்னணியைக் கொண்ட இவர், மும்பையில் உள்ள மிதிபாய் கல்லூரியில் ஆங்கில இலக்கியத்தில் இளங்கலை பட்டம் பயின்றுள்ளார்.

## தொழில்
அந்தரா கக், தனது தந்தையும் ஆவணப்பட இயக்குனருமான சித்தார்த் கக்கிற்கு உதவி இயக்குநராக தனது கலை வாழ்க்கையைத் தொடங்கியுள்ளார். புனைகதை அல்லாத நிகழ்ச்சிகள் மற்றும் ஆவணப்படங்களில் முதன்மையாக உதவி இயக்குநராக பணியாற்றியுள்ளார். மேலும் தனது தந்தை சித்தார்த் கக் தயாரித்த சுரபி என்ற தொலைக்காட்சி நிகழ்ச்சியில் எட்டு ஆண்டுகள் பணியாற்றியுள்ளார்.

*நடனத்தில் ஒரு வாழ்க்கை* என்ற நடனக்கலைஞரான தக்சா சேத் பற்றிய ஆணவப் படத்தை முதன்முதலாக இயக்கி விருதுகளை பெற்ற இவர், *மனோ யா நா மனோ* என்ற 2006 ஆம் ஆண்டு வெளியான தொலைக்காட்சி தொடரையும் *சம்பவ் கியா (என்ன சாத்தியம்)* என்ற அமானுஷ்ய தொடரையும் இயக்கியுள்ளார். **

## திரைப்படவியல்

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:திரைப்படத் தயாரிப்பாளர்கள்
பகுப்பு:திரைப்பட இயக்குநர்கள்
ஈசானபுரம்

**ஈசானபுரம்** (ஆங்கிலம்: *Isanapura*; கெமர்: ឦសានបុរៈ;  தாய்: อีศานปุระ) அல்லது **சம்புபுரம்** (ஆங்கிலம்: *Sambhupura* *Sambor of Stung Sen*;  கெமர்: សម្ភុបុរៈ; தாய்: สัมภูปุระ) என்பது பண்டைய சென்லா இராச்சியத்தின் (*Chenla Kingdom*) தலைநகரம் ஆகும். இது தற்போது கம்போடியா கம்போங் தோம் மாநிலத்தில் (*Kampong Thom Province*) உள்ளது.

இந்த நகரம் 618-ஆம் ஆண்டில் லீக் சம்போர் குக் (*Leek Sambor Kuk*) எனும் இடத்தில் முதலாம் ஈசானவர்மன் (*Isanavarman I*) எனும் சென்லா மன்னரால் நிறுவப்பட்டது. 

## பொது

இன்றைய நிலையில், பழைய ஈசனாபுர தளத்தில் 150 கோயில்கள் மற்றும் கட்டிடங்களின் இடிபாடுகள் உள்ளன. இந்தக் கோயில்கள் கெமர் பேரரசின் (*Khmer Empire*) அங்கோர் வாட் (*Angkor Wat*) புரதான தளத்தைவிட சில நூற்றாண்டுகள் பழமையானவை. வியட்நாம் போரின் போது, இந்த கோயில்கள் அமெரிக்காவின் குண்டுவீச்சுகளால் (*US Bombers*) முற்றிலும் அழிக்கப்பட்டன. 

அத்துடன் பொதுச் சொத்துகளுக்குச் சேதம் விளைவிப்பவர்கள்; பழைய நினைவுச் சின்னங்களைச் சேகரிப்பவர்கள்; பொல் பொட் (*Pol Pot*) தலைமையிலான கெமர் ரூச் (*Khmer Rouge*) படையினர் போன்றவர்கள் அந்தக் கோயில்களை மேலும் சேதப்படுத்தி விட்டனர். தற்போது பல கோயில்கள் காடுகளால் சூழப்பட்டு உள்ளன.

## தொல்லியல்

இங்குள்ள எல்லாக் கோயில்களும் சிவன் கடவுளுக்கு அர்ப்பணிக்கப் பட்டவை. அவை நான்கு குழுக்களாகப் பிரிக்கப்பட்டு உள்ளன:

* வடக்கு குழு - (*Northern Group*)
* சிறிய குழு Z - (*Small Group Z*)
* மத்தியக் குழு - (*Central Group*)
* தெற்கு குழு - (*Southern Group*)

### எண்கோண கோபுரங்கள்

இந்தக் குழுக்களில், தெற்கு குழு சிறப்பாகப் பாதுகாக்கப்பட்டு வருகிறது. எட்டு எண்கோண கோபுரங்களும் (*Octagonal Towers*); பல வாயில்களும் இன்னும் நிற்கின்றன. இந்த கோபுரங்களின் வெளிப்புறச் சுவர்களில், போர்க் காலத்தில் இயந்திர துப்பாக்கிகளால் ஏற்பட்ட துளைகள் உள்ளன; மேலும் சில கோபுரங்கள் மோசமாகச் சேதம் அடைந்துள்ளன.

தெற்கு குழுவின் முக்கியக் கோயிலாக பிரசாத் நெக் போன் (*Prasat Neak Poan*) கோயில் பிரசித்தி பெறுகிறது. அண்மைய காலமாக இந்தக் கோயிலில் பல புனரமைப்புகள் நடைபெற்று வருகின்றன. இப்போது அவற்றுக்கு காரை வார்ப்புகள் பூசப்பட்டு உள்ளன. 

### பிரசாத் தாவோ சிங்க கோபுரம்

மத்தியக் குழுவில் இன்னும் உயர்ந்து நிற்பது, பிரசாத் தாவோ (*Prasat Tao*) எனும் இராச சிங்க கோபுரம் (*King Lion Temple*) ஆகும். செங்கல் கோபுரத்தின் பிரதான நுழைவாயிலில் இரண்டு கல் சிங்கங்கள் (*Stone Lions*) உள்ளன. முதலில் நான்கு கல் சிங்கங்கள் இருந்தன; அவற்றில் இரண்டு திருடப்பட்டு விட்டன.

### பிரசாத் சம்போ கோயில்

வடக்குப் பகுதியில் ஒன்பது கோயில்கள் மற்றும் ஒரு பெரிய கோபுரம் உள்ளன. இந்தக் கோயில் குழு, சம்போர் பிரே குக் (*Sambor Prei Kuk*) என்றும்; பிரசாத் சம்போ (*Prasat Sambo*) என்றும் அழைக்கப்படுகிறது. இந்தக் குழு குண்டுவெடிப்புகளால் பெரிதும் சேதம் அடைந்துள்ளது. 

செதுக்கப்பட்ட மணற்கல் தூண்கள் மற்றும் கதவுச் சட்டங்கள், அந்தக் காலத்துச் சென்லா பேரரசின் கலை மயத்திற்குச் சாட்சிகளாய் அமைகின்றன.

## காட்சியகம்

## சான்றுகள்

பகுப்பு:சென்லா
பகுப்பு:கம்போடிய இந்துக்கள்
பகுப்பு:கம்போடியா
பகுப்பு:கெமர் பேரரசு
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:வியட்நாம் வரலாறு
பகுப்பு:கம்போடிய வரலாறு
தர்ஜனி மன்முக்ரம் வக்கீல்

**தர்ஜனி மன்முக்ரம் வக்கீல்**, இந்தியாவைச் சேர்ந்த வங்கியாளரும்,வணிக நிர்வாகியுமாவார். 1993 ஆம் ஆண்டில் எக்சிம் வங்கியின் தலைவராக நியமிக்கப்பட்டதை தொடர்ந்து ஆசியாவில் ஒரு வங்கி/நிதி நிறுவனத்திற்கு தலைமை தாங்கிய முதல் பெண்மணி என்ற பெருமையை பெற்றுள்ளார்.

மும்பை பல்கலைக்கழகத்தில் வரலாற்றில் முதுகலைப் பட்டம் பெற்றுள்ள இவர்,  மகாராஷ்டிரா மாநில நிதி ஆணையத்தில் 1958 ஆம் ஆண்டில், ஒரு எழுத்தராக தனது தொழில் வாழ்க்கையைத் தொடங்கியுள்ளார். 1965 ஆம் ஆண்டில், இந்தியத் தொழில் மேம்பாட்டு வங்கியின் முதன்முதல் ஆட்சேர்ப்பு செய்யப்பட்ட நாற்பது பேர் கொண்ட குழுவில் முதல் மற்றும் ஒரே பெண் அதிகாரியாக பணியாற்றியுள்ளார்.

தர்ஜனி, தனது பணிகளை வெற்றிகரமாக நிறைவேற்றுவதைக் கண்ட அப்போதைய இந்திய ரிசர்வ் வங்கியின் கவர்னர் சிறி அர்தேந்து பக்சியின் நம்பிக்கையைப் பெற்று, இந்தியாவின் எக்சிம்  வங்கியில் பணியில் சேர்ந்துள்ளார். தொடர்ந்து அதே வங்கியின் தலைவர் மற்றும் நிர்வாக இயக்குநராக 1993  ஆம் ஆண்டில் தேர்ந்தெடுக்கப்பட்டார்.

பாலின சமத்துவம் என்பது பெருநிறுவன வட்டாரங்களில் முக்கியமான வார்த்தையாக மாறுவதற்கு முன்பே,1990 களின் முற்பகுதியில் எக்சிம் வங்கியை ஒரு பெண் நிர்வகித்து வழிநடத்தியது குறிப்பிடத்தக்கது. அவர் தலைவராக இருந்த காலகட்டத்தில், அவ்வங்கி  1.1 பில்லியன் அமெரிக்க டாலர் சொத்துக்களைக் கொண்டிருந்தது. 1996 ஆம் ஆண்டில் இவர், எக்சிம் வங்கிப் பணியில் இருந்து ஓய்வு பெற்றுள்ளார்.

எக்சிம் வங்கி, தர்ஜனி வக்கீலை மட்டுமல்லாது, 2009 மற்றும் 2010  ஆண்டுகளில் திருமதி. ரவ்னீத் கவுர் கூடுதல் பொறுப்பாக தலைவராகவும், 2021 ஆம் ஆண்டில் திருமதி ஹர்ஷா பங்காரி அதன் தலைமை நிர்வாக அதிகாரியாகவும் பொறுப்பேற்று  வெற்றிகரமாக நடத்தி வருவது குறிப்பிடத்தக்கது.

1997 ஆம் ஆண்டில், வணிகத்தில் "தன் தைரியத்தை நிரூபித்த" முதல் ஐம்பது பெண்களில் ஒருவராககேபீஎம்ஜி நிறுவனத்தால் உலகளாவிய வணிகத்தில் அங்கீகரிக்கப்பட்டார். மேலும் 2011 ஆம் ஆண்டில், அவர் "நினைவுகளின் மொசைக்", என்ற  சுயசரிதை ஓவியத்தை (தனியார் புழக்கத்திற்கு மட்டும்) வரைந்து வெளியிட்டுள்ளார்.

## மேற்கோள்கள்


பகுப்பு:இந்திய வங்கியாளர்கள்
பகுப்பு:இந்தியப் பெண் வங்கியாளர்கள்
பகுப்பு:வாழும் மக்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:இந்தியப் பெண்கள்
தாரகாசுர வாகனம்

**தாரகாசுர வாகனம்** என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும். இதனை தாரக வாகனம் என்றும் அழைக்கலாம். 

இந்து சமய புராணங்களிபடி தாரகாசுரன், வஜ்ரங்கா- வஜ்ரங்கி தம்பதியரின் மகனாவார்.

## தாரகாசுர வாகன அமைப்பு
தாரகாசுர வாகனாமது நான்கு கைகளுடன் முன்னிரு கைகளில் முன்புறமாக கதை ஆயுதத்தினை கீழ்நோக்கி பிடித்தபடியும், பின்னிரு கைகளில் வாள், கேடயம் ஆகியவற்றை ஏந்தியபடி உள்ளார். ஒரு காலை முட்டியிட்டு மறுகாலை முன்புரமாக பதித்த நிலையில் உள்ளார்.

## கோயில்களில் உற்சவ நாட்கள்

* தமிழ்நாடு சென்னை மயிலாப்பூர் கபாலீஸ்வரர் கோயிலின் பங்குனி பெருவிழாவின் மூன்றாம் நாளில் தாராசுர வாகனத்தில் முருகன் வள்ளி தெய்வானையுடன் உலா வருகிறார். https://m.dinamalar.com/temple_detail.php?id=41412 

## இவற்றையும் காண்க

* கண்ட பேரண்ட பட்சி வாகனம்
* கருட வாகனம்
* அதிகார நந்தி வாகனம்
* புருசா மிருக வாகனம்

## ஆதாரங்கள்

பகுப்பு:இந்து சமய கோயில் வாகனங்கள்
இந்திய கட்டடக் கலைஞர் கழகம்

**இந்திய கட்டடக் கலைஞர் கழகம்**  ( *Indian Institute of Architects* ) என்பது  இந்தியாவின் கட்டடக் கலைஞர்களின் தேசிய அமைப்பாகும். இது 1,24,000 க்கும் மேற்பட்ட உறுப்பினர்களைக் கொண்டுள்ளது. இந்தக் கழகம் 1917 ஆம் ஆண்டு பிரித்தானிய இந்தியாவின் பம்பாயை தலைமையாக கொண்டு நிறுவப்பட்டது. இது சர்வதேச கட்டடக் கலைஞர்கள் சங்கம் (யுஐஏ) காமன்வெல்த் கட்டடக் கலைஞர்கள் சங்கம் (சிஏஏ), கட்டடக் கலைஞர்களின் பிராந்திய ஒத்துழைப்புக்கான தெற்காசிய சங்கம் (எஸ்ஏஏஆர்சிஎச்) ஆகியவற்றுடன் தொடர்புடையது. 

## வரலாறு
இக்கழகம் 1917 மே 12 அன்று பம்பாயில் கட்டடக்கலை மாணவர் சங்கமாகத் தொடங்கப்பட்டது. இது சர் ஜே ஜே ஸ்கூல் ஆஃப் ஆர்ட்டின் கட்டடக்கலை முன்னாள் மாணவர்களால் உருவாக்கப்பட்டது. இச்சங்கத்துக்கு  அப்போதைய பம்பாய் அரசாங்கத்தின் கட்டிடக்கலை ஆலோசகராக இருந்த ஜார்ஜ் விட்டெட் முதல் தலைவராக ஒருமனதாக தேர்ந்தெடுக்கபட்டார். 1922 ஆம் ஆண்டு ஆகஸ்ட் 3 ஆம் தேதி, இது 'பாம்பாய் கட்டடக்கலைஞர்கள் சங்கம்' என பெயர் மாற்றபட்டது. இது 1925 ஆம் ஆண்டு பிரித்தானியக் கட்டடக்கலைக்கான அரச சங்கத்துடன் இணைக்கபட்டது. மேலும் இது 1926  செப்டம்பர் இரண்டாம் நாளன்று 'இந்திய கட்டடக் கலைஞர் கழகம்' என்ற புதிய பெயரில் தேசிய அமைப்பாக மாறியது. கட்டடக் கலைஞர்களின் தன்னார்வ அமைப்பாக 1860 இன் சங்கங்கள் பதிவுச் சட்டம் XXI இன் கீழ் இது பதிவு செய்யப்பட்டது. 1972 ஆம் ஆண்டின் கட்டடக் கலைஞர்கள் சட்டத்தின் கீழ் நிறுவப்பட்ட கட்டடக்கலை கவுன்சில் மட்டுமே தேசிய அளவில் உள்ள மற்றொரு அமைப்பாகும். 

இந்நிறுவனத்தின் வடக்குப் பிரிவு 1956 இல் தொடங்கப்பட்டது. இன்று இது பல மாநிலங்களில் பிரிவுகளையும், அந்த மாநிலங்களுக்குள்ளேயே முக்கிய நகரங்களில் மையங்களையும் கொண்டுள்ளது 

## கண்ணோட்டம்
இக்கழகம் நான்கு பகுதிகளாக தொழில்முறை தேர்வை நடத்துகிறது. அனைத்துப் பகுதிகளுக்கும் தகுதி பெறும் மாணவர்களுக்கு இணை உறுப்பினர் தகுதி வழங்கப்படுகிறது. இது கட்டடக் கலைஞராக பணியாற்றுவதற்கான அங்கீகரிக்கப்பட்ட தகுதியாகும். இதில் கட்டடக்கலை, நகர திட்டமிடல் மற்றும் மனித குடியிருப்பு மேம்பாடு ஆகியவற்றில் படிப்புகளை வழங்குகிறது.  இந்திய கட்டடக் கலைஞர் கழகத்தில் சேர மூன்று வகையான உறுப்பினர் பதவிகள் உள்ளன 1. ஃபெலோ (எந்தவொரு நபரும் துணைச் சட்டம் 4 (a) இன் கீழ் தகுதி பெற்றவராக இருப்பின் ஃபெலோ ஆக இயலும்) 2. அசோசியேட் (எந்தவொரு நபரும் துணைச் சட்டம் 4 (b) இன் கீழ் தகுதி பெற்றவராக இருப்பின் அசோசியேட் ஆக முடியும்) 3. டைரக்ட் ஃபெலோ தோழர். தகுதி பெற்ற எந்தவொரு நபரும் இந்திய கட்டிடக் கலைஞர்களின் அதிகாரப்பூர்வ இணையதளத்தில் விண்ணப்பிக்கலாம். 

## பிரிவுகள்

* ஐஐஏ, ஆந்திரப் பிரதேசம் பிரிவு 
* வடக்கு அத்தியாயம், (IIA)
* மேற்கு வங்க பிரிவு, (IIA)
* கேரளா பிரிவு, (IIA)
* ஐஐஏ - சண்டிகர்-பஞ்சாப் பிரிவு 
* ஐஐஏ - ஹரியானா பிரிவு
* சோலாப்பூர்-மகாராஷ்டிரா பிரிவு
* ஐஐஏ ஒடிசா பிரிவு
* ஐஐஏ அசாம் பிரிவு
* ஐஐஏ உத்தரகாண்ட் பிரிவு
* ஐஐஏ சத்தீஸ்கர் பிரிவு

## குறிப்புகள்

## வெளி இணைப்புகள்

* 
* Council of Architecture

பகுப்பு:இந்தியக் கட்டிடக்கலை
இந்திய நூலகச் சங்கம்

**இந்திய நூலகச் சங்கம்** ( *Indian Library Association* ) என்பது 1933 செப்டம்பர் 13 அன்று கல்கத்தாவில் (தற்போது கொல்கத்தா ) நடைபெற்ற முதல் அகில இந்திய நூலக மாநாட்டின் போது சங்கங்கள் பதிவுச் சட்டத்தின் (XXI இன் 1860) கீழ் பதிவு செய்யப்பட்ட ஒரு சங்கமாகும். இசங்கத்தில் உறுப்பினர்களாக  மாநில நூலகச் சங்கங்களும், நூலகங்களும் இருக்கின்றன. இவ்வாறு 7000க்கும் மேற்பட்ட உறுப்பினர்களைக் கொண்டதாக இந்தியாவில் நூலகம் மற்றும் தகவல் அறிவியல் துறையில் மிகப்பெரிய மற்றும் புகழ்பெற்ற தொழில்முறை அமைப்பாக இது உள்ளது.  இதன் தலைமையகம் இந்தியாவின் தில்லியில் அமைந்துள்ளது.

## குறிக்கோள்கள்
சங்கத்தின் முக்கிய நோக்கங்கள்:

* நாட்டில் நூலக இயக்கத்தை ஊக்குவித்தல்
* நூலகம் மற்றும் தகவல் அறிவியல் கல்வியை மேம்படுத்துதல்
* பயிற்சி மற்றும் ஆராய்ச்சி, நூலக பணியாளர்களை மேம்படுத்துதல்
* தேசிய மற்றும் சர்வதேச அளவிலான ஒத்துழைப்பு
* தரநிலைகள், அளவுகோல், சேவைகள், வழிகாட்டுதல்களை மேம்படுத்துதல்
* தொழில்முறைஞர், வெளியீட்டாளர்களுக்கான குறைகளை தீர்த்தல்
* நூலகங்கள், ஆவண மையங்களை நிறுவுதல் மற்றும் அவற்றை நிறுவுவதற்கும் வேலை செய்வதற்கும் உதவி செய்தல்
* இந்தியாவிற்கு பொருத்தமான நூலக சட்டத்தை மேம்படுத்துதல்

## மாநாடுகள்
இதன் 53வது ஆண்டு மாநாடு 2007 ஆம் ஆண்டு  ஐதராபாத்தில் நடைபெற்றது. இதன் 54வது ஆண்டு மாநாடு 2008 இல் மும்பையில் நடைபெற்றது. இதன் 55வது ஆண்டு மாநாடு,  நொய்டா பெருநகரில் உள்ள பிர்லா மேலாண்மை தொழில்நுட்பக் கல்விக்கழகத்தில் 2010 சனவரி 21-24 ஆகிய நாட்களில் நடைபெற்றது. 63வது ஆண்டு மாநாடு லக்னோவில் உள்ள பாபாசாகேப் பீம்ராவ் அம்பேத்கர் பல்கலைக்கழகத்தில் 2017 நவம்பர் 23-25 நாட்களில் "நூலகம் மற்றும் தகவல் அறிவியல் தொழிலின் நிலையான வளர்ச்சி" என்ற தலைப்பில் நடைபெற்றது. இது எல்ஐஎஸ் துறை மற்றும் பாபாசாகேப் பீம்ராவ் அம்பேத்கர் பல்கலைக்கழகத்தின் லக்னோவின் கௌதம புத்தர் மத்திய நூலகத்தால் ஏற்பாடு செய்யப்பட்ட சர்வதேச மாநாடு ஆகும்.

## துவக்கக்கால உறுப்பினர்கள்

* சி. வூல்னர்
* முகமது ஷஃபி
* அப்துல் மஜித்
* முகமது காசிம் அலி
* அப்னாஷி ராம் தல்வார்
* பி. சி. நியோகி
* ஏ. எம். ஆர். மாண்டேக்
* ஆர். கோபாலன்
* எஸ். இராமசுப்பையர்
* ராம் லபயா
* திரிவிக்ரம ராவ்
* எஸ். பஷிருதீன்
* டாக்டர். எம். ஓ. தாமஸ்
* எஸ். மகேந்திர சிங்
* டாக்டர் வாலி முகமது
* எஸ். ஆர். ரங்கநாதன்
* கே. எம். அசதுல்லா
* சாந்த் ராம் பாட்டியா
* கே. செல்லையா
* சாரதா பிரசாத் சின்ஹா
* சிதேந்திர தேவ் ராய் மகாசயா
* டி. சி. தத்தா
* குமார் முனீந்திர தேவ்
* ஆர். மகாசயா
* உபேந்திர சந்திர தாஸ்
* லாபு ராம்
* அய்யங்கி வெங்கட ரமணய்யா
* மஞ்சந்தா
* யூசுபுதீன் அகமத்

ஜர்னல் ஆஃப் இந்தியன் லைப்ரரி அசோசியேஷன் என்பது இந்திய நூலக சங்கத்தின் அதிகாரப்பூர்வ இதழாகும். இந்த இதழ் நூலகம் மற்றும் தகவல் அறிவியலின் பல்வேறு அம்சங்களை உள்ளடக்கியதாக உள்ளது. இது 1965 முதல் சங்கத்தின் அதிகாரப்பூர்வ இதழாக இருந்து வருகிறது. இந்த இதழ் காலாண்டு வெளியீடாக வெளிவருகிறது.

## குறிப்புகள்
*Ravindra N Sharma. "The Indian Library Association" in *Encyclopedia of Library and Information Science*. Marcel Dekker Inc. New York. Basel. 1985. Volume 38. Supplement 3. Page 230 et seq.
*Jagdish Chandra Mehta. 50 Years of Indian Library Association, 1933-1983: Golden Jubilee. 1983.
*http://www.ilaindia.net/
*http://www.ilaindia.net/jila/index.php/jila

## வெளி இணைப்புகள்
*தமிழ்க் கலைக்களஞ்சியத்தில் இந்திய நூல்நிலையச் சங்கம் என்ற கட்டுரை உள்ளது.

பகுப்பு:இந்திய நூலகங்கள்
அமிதா பதக்

**அமிதா பதக்,** இந்தியாவின் மும்பையைச் சேர்ந்த இந்தித் திரைப்பட நடிகையும் விளம்பர மாதிரிப்பெண்ணும், திரைப்படத் தயாரிப்பாளருமாவார். இவர், கிஷோர் நமித் கபூர்நடிப்பு பயிற்சிமையம் மற்றும் ஷியாமாக் தாவர் கலைநிகழ்ச்சிக் கழகம் போன்றவைகளில் நடிப்புப் பயிற்சியை பெற்றுள்ளார்.

## தனிப்பட்ட வாழ்க்கை
[thumb| [சுனிதி சௌஹான்|சுனிதி சவுகானின் திருமண வரவேற்பு நிகழ்ச்சியில் ராகவ் சச்சார் மற்றும் அமிதா பதக்]]
இந்தி திரைப்படத் தயாரிப்பாளரான குமார் மங்காட் பதக் இவரது தந்தையாவார். இந்தி திரையுலகில் பிரபல பாடகரான, ராகவ் சச்சாரை 2014 ஆம் ஆண்டில் திருமணம் செய்துள்ளார். இத்தம்பதியருக்கு கியான் சச்சார் (2017 ஆம் ஆண்டு பிறந்தது), இவான் சச்சார் (2019 ஆம் ஆண்டு பிறந்தது) என இரு ஆண் குழந்தைகள் இருக்கின்றனர்.

## திரைப்படவியல்

## இசை கானொளி

## மேற்கோள்கள்

பகுப்பு:Articles with hCards
பகுப்பு:இந்தித் திரைப்பட நடிகைகள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:திரைப்படத் தயாரிப்பாளர்கள்
இந்திய மாதர் சங்கம்

**இந்திய மாதர் சங்கம்** (*Women's Indian Association*) என்பது 1917 ஆம் ஆண்டு சென்னை அடையாரில் நிறுவப்பட்ட ஒரு சங்கமாகும். 19 மற்றும் 20 ஆம் நூற்றாண்டின் முற்பகுதியில் பெண்கள் சமூக-பொருளாதார மற்றும் அரசியல் விசயங்களில் மோசமாக பாதிக்கப்பட்ட நிலையில் இருந்தனர். அவர்கள் கல்வி உரிமை பெறுவதற்கும், வாக்குரிமை பெறுவதற்கும், ஆடவருடன் சம உரிமை பெறுவதையும் நோக்கமாக கொண்டு அன்னி பெசண்ட், மார்கரெட் கசின்சு, ஜீனா ராஜா தாசா மற்றும் பலரால்  நிறுவப்பட்டது. கல்வியறிவின்மை, குழந்தைத் திருமணம், தேவதாசி முறை மற்றும் பிற சமூக அவலங்களுக்கு எதிராகப் போராடும் சக்தியாக இந்த சங்கம் பின்னர் வளர்ந்தது. 1933 இல் அன்னி பெசன்ட் இறந்த பிறகு, ஜீனா ராஜா தாசா பிரம்மஞனிளின் உள் அரசியலில் அதிக ஈடுபாடு காட்டினார். தீவாய்ப்பாக அவர் ஆதரித்த பிரிவுக்கு சாதகமான நிலை இல்லாமல் போனது. அன்றிலிருந்து அவரது பெயர் எல்லா ஆவணங்களிலும் இடம்பெறாமல் போனது.

## வரலாறு
இந்திய, ஐரோப்பிய எனும் இருதரப்பு பெண்களையும் இணைப்பதை நோக்கமாக கொண்டு இந்த அமைப்பு நிறுவப்பட்டது. இந்த அமைப்பின் பெயரானது எந்த மெய்யியல், சமயம், சாதி, சமூக வர்க்கம் ஆகியவற்றுடன் தொடர்பு இல்லாதவாறு தேர்ந்தெடுக்கப்பட்டது. இச்சங்கம் 1917 ஆம் ஆண்டு மே 8 ஆம் நாள், சென்னை அடையாரில் மார்கரெட் இ. கசின்சால் நிறுவப்பட்டது. இதன் முதல் தலைவர் அன்னி பெசண்ட் இருந்தார். நிறுவன உறுப்பினர்களாக எஸ். அம்புஜம்மாள், கமலாதேவி சட்டோபாத்யாய், மேரி பூனன் உலூகோசு, பேகம் ஹஸ்ரத் மோகனி, சரலாபாய் நாயக், தன்வந்தி ராமராவ், முத்துலட்சுமி ரெட்டி, மங்களம்மாள் சதாசிவியர், ஹீராபாய் டாட்டா ஆகியோர் இருந்தனர்.

## ஸ்திரீ தர்மம்
இதன் இலட்சியங்கள்,  நம்பிக்கைகள் போன்றவற்றிற்கு குரல் கொடுப்பதற்காக மாதர் சங்கத்தால்  ஸ்த்ரி தர்மம் என்ற இதழ் வெளியிடப்பட்டது. அதில் இந்தியாவில் பெண்கள் எதிர்கொள்ளும் அரசியல் மற்றும் சமூகப் பிரச்சனைகளையும்,  உலகெங்கிலும் உள்ள பெண்களின் சாதனைகள் குறித்தும் இதில் பேசப்பட்டது.

## குறிப்புகள்

## வெளி இணைப்புகள்

* பிரித்தானிய [நூலகத்தில்](http://explore.bl.uk/primo_library/libweb/action/display.do?tabs=moreTab&ct=display&fn=search&doc=BLL01002337186&indx=1&recIds=BLL01002337186&recIdxs=0&elementId=0&renderMode=poppedOut&displayMode=full&frbrVersion=&frbg=&&vl(488279563UI0)=any&dscnt=0&scp.scps=scope%3A%28BLCONTENT%29&tb=t&vid=BLVU1&mode=Basic&srt=rank&tab=local_tab&dum=true&vl(freeText0)=stri%20dharma&dstmp=1524929287454)   ஸ்திரீ தர்மம்

பகுப்பு:இந்தியாவில் மகளிர் உரிமைகள்
இராமதுர்கா சட்டமன்றத் தொகுதி

**இராமதுர்கா சட்டமன்றத் தொகுதி** (*Ramdurg Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெலகாவி மாவட்டத்தில் உள்ளது. பெலகாவி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 18 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெளகாவி மாவட்டம்
இரண்டாம் பவவர்மன்

**இரண்டாம் பவவர்மன்** (ஆங்கிலம்: *Bhavavarman II*; கெமர்: ព្រះបាទភវវរ្ម័នទី២;  தாய்: พระบาทภววรรมัมที่ ๒; சீனம்: 撥婆跋摩; பின்யின்: *Bópóbámó*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) அரசர் ஆவார்.

இவர் சென்லா இராச்சியத்தை கி.பி. 639-ஆம் ஆண்டில் இருந்து கி.பி. 657-ஆம் ஆண்டு வரை ஆட்சி செய்தவர். சென்லா அரசர்களான முதலாம் ஈசானவர்மன் (*Isanavarman I*) மற்றும் முதலாம் செயவர்மன் (*Jayavarman I*) ஆகிய அரசர்களின் ஆட்சிகளுக்கு இடையே கி.பி 639 முதல் 657 வரை 18 ஆண்டுகள் ஆட்சி செய்தார்.

## வரலாறு

இரண்டாம் பவவர்மனின் பிறப்பிடம் அல்லது பூர்வீகம் போன்றவற்றுக்கான தகவல்கள் இன்று வரையிலும் அறியப் படாமல் உள்ளது. அவர் முதலாம் ஈசானவர்மனின் (*Isanavarman I*) மகனாக இருக்கலாம்; அல்லது அதே முதலாம் ஈசானவர்மனின் (கெமர்: ព្រះបាទភវវរ្ម័នទី២) அங்கீகரிக்கப்பட்ட வாரிசாக இருக்கலாம்; என்பதற்கான சான்றுகளும் இதுவரையிலும் கிடைக்கவில்லை. 

ஆனாலும் அவர் சென்லா அரியணைக்கு முதலாம் ஈசானவர்மனுக்கு அடுத்து வந்தவர் என்பது மட்டும் உறுதியாகத் தெரிய வருகிறது. அவர் அரச குடும்பத்தின் இளவரசர்களில் ஒருவராக இருக்கலாம் என்றும் கல்வியாளர்கள் ஊகிக்கின்றனர். 

### இரண்டாம் பவவர்மன் கல்வெட்டுகள்

அதைத் தவிர அவர் முதலாம் ஈசானவர்மனின் மகன்களில் ஒருவராக இருக்கலாம் என்றும் ஊகிக்கப்படுகிறது. இந்த அனுமானத்தில் இன்னும் ஒருமித்த கருத்து ஏற்படவில்லை. 

இரண்டாம் பவவர்மன் பல கல்வெட்டுகளை உருவாக்கி இருக்கிறார். ஆனால் அவற்றில் எதுவும் அவரின் வரலாற்றைப் பற்றிய குறிப்புகளை விட்டுச் செல்லவில்லை.

### இரண்டாம் பவவர்மனின் பேத்தி செயதேவி

இரண்டாம் பவவர்மன் மன்னர் (*King Bhavavarman II*) இறந்த பின்னர், அவருடைய மகன் முதலாம் செயவர்மன் (*King Jayavarman I*) அரியணை ஏறினார். முதலாம் செயவர்மன் ஆண் வாரிசு இல்லாமல் இறந்ததினால், அவருடைய பேத்தி இராணி செயதேவி (*Queen Jayadevi*) சென்லா இராச்சியத்தின் அரியணையில் அமர்ந்தார்.

இராணி செயதேவி பதவி ஏற்ற நேரத்தில், சென்லா இராச்சியம் அரசியல் குழப்பம் நிறைந்ததாக இருந்தது. மற்றும் இராணி செயதேவியின் ஆட்சி சர்ச்சைக்குள் சிக்கிக் கொண்டது. 

இந்தக் கட்டத்தில் சென்லா இராச்சியம் மேல் சென்லா (*Upper Chenla*) மற்றும் கீழ் சென்லா (*Lower Chenla*) என இரு பகுதிகளாகப் பிரிக்கப்பட்டது.

## சான்றுகள்

## வெளி இணைப்புகள்
* the Vat Chakret temple inscription of Ishanavarman
* Cambodian rulers

பகுப்பு:சென்லா
பகுப்பு:கம்போடிய இந்துக்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
பகடை (இனக் குழுமம்)

**பகடை** (*Pagadai*)  எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் அருந்ததியர் சமூகத்தின் ஒரு பிரிவினராக கருதப்படுகின்றனர். தமிழகத்தில் பகடைகள் தமிழ், தெலுங்கு ஆகிய மொழிகளைப் பேசும் மக்களாக வாழ்ந்து வருகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் உள்ளனர்.இவர்கள்  விஜயநகர ஆட்சியின் காலத்தில் ஆந்திராவில் இருந்து   தமிழகம் வந்தனர்.இச்சமூகத்தினரின் தெலுங்கு மொழியை தாய்மொழியாகக் கொண்டோராவர். இவர்கள் கம்பளத்தார் எனும் ஒன்பது வகை சாதியருள் ஒரு பிரிவினராக அறியப்படுகின்றனர்.

## தொழில்
இச்சமூகத்தினர் பொதுவாக தோல் சம்பந்தமான தொழிலில் ஈடுபட்டு வருகின்றனர்.
## மக்கள்தொகை
2001ஆம் ஆண்டு இந்திய மக்கள்தொகை கணக்கெடுப்பின்படி, இவர்கள் 13 ஆயிரத்து 795 பேர் வசிக்கின்றனர்.

## மேற்கோள்கள்

பகுப்பு:தெலுங்குச் சமூகங்கள்